P6_TA(2007)0033

Makrofinančna pomoč Moldaviji *

Zakonodajna resolucija Evropskega parlamenta o predlogu Sklepa Sveta o zagotavljanju makrofinančne pomoči Moldaviji (KOM(2006)0579 — C6-0342/2006 — 2006/0184(CNS))

(Postopek posvetovanja)

Evropski parlament,

- ob upoštevanju predloga Komisije Svetu (KOM(2006)0579) [1],

- ob upoštevanju člena 308 Pogodbe o ES, v skladu s katerim se je Svet posvetoval s Parlamentom (C6-0342/2006),

- ob upoštevanju člena 51 svojega Poslovnika,

- ob upoštevanju poročila Odbora za mednarodno trgovino in mnenja Odbora za proračun (A6-0013/2007),

1. odobri predlog Komisije, kakor je bil spremenjen;

2. poziva Komisijo, naj ustrezno spremeni svoj predlog, na podlagi člena 250(2) Pogodbe o ES;

3. poziva Svet, naj obvesti Parlament, če namerava odstopati od besedila, ki ga je Parlament odobril;

4. poziva Svet, naj se ponovno posvetuje s Parlamentom, če namerava bistveno spremeniti predlog Komisije;

5. naroči svojemu predsedniku, naj stališče Parlamenta posreduje Svetu in Komisiji.

BESEDILO, KI GA PREDLAGA KOMISIJA | SPREMEMBE PARLAMENTA |

Sprememba 1

Uvodna izjava 9 a (novo)

| (9a) Transnistrija ima na področju trgovine pomembno vlogo, ki se je pred nedavnim še okrepila, ko je Rusija uvedla prepoved uvoza vina moldavskega izvora, ki ne velja za vino iz Transnistrije. |

Sprememba 2

Uvodna izjava 9 b (novo)

| (9b) Transnistrija ima precejšnje prihodke iz trgovine s carinami in davki, ki ne predstavljajo prihodkov za državni proračun Moldavije. |

Sprememba 3

Uvodna izjava 9 c (novo)

| (9c) Makrofinančna pomoč EU ne sme zgolj dopolnjevati programov in sredstev institucij iz Bretton Woodsa, ampak mora zagotavljati dodano vrednost prizadevanj Skupnosti. |

Sprememba 4

Uvodna izjava 9 d (novo)

| (9d) Skupnost mora zagotoviti, da je makrofinančna pomoč EU pravno in vsebinsko skladna z različnimi področji zunanjih ukrepov in drugimi ustreznimi politikami Skupnosti. Ta skladnost se zagotovi z določitvijo politik, vključno z Memorandumom o soglasju in sporazumom o donaciji, ter z njunim izvajanjem. |

Sprememba 5

Uvodna izjava 9 e (novo)

| (9e) Skupnost mora zagotoviti, da je makrofinančna pomoč izredna in časovno omejena, da dopolnjuje pomoč institucij iz Bretton Woodsa, dvostranskih donatorjev in posojilodajalcev Pariškega kluba ter da je odvisna zlasti od izpolnjevanja jasno opredeljenih zahtev, vključno z osnovnimi političnimi pogoji, ter da se ta finančna pomoč zaradi preprečevanja goljufij in finančnih nepravilnosti skrbno nadzoruje in ovrednoti. |

Sprememba 6

Uvodna izjava 9 f (novo)

| (9f) Rusija je pojasnila, da je prepoved uvoza vina iz Moldavije uvedla zaradi neizpolnjevanja nekaterih fitosanitarnih zahtev. |

Sprememba 7

Uvodna izjava 9 g (novo)

| (9g) Skupnost bi morala Moldaviji zagotoviti finančno pomoč zaradi izboljšanja kakovosti in varnosti hrane v vinskem sektorju. |

Sprememba 8

Uvodna izjava 10

(10) Sprostitev zadevne pomoči ne vpliva na pristojnosti proračunskega organa. | (10) Sprostitev zadevne pomoči ne vpliva na pristojnosti proračunskega organa. Finančna podpora se zagotovi, potem ko se preveri, ali so pogoji, o katerih se je treba dogovoriti z moldavskimi organi, zadovoljivo izpolnjeni. Pogoji za sprostitev delnih zneskov izredne pomoči, ki jih je treba določiti v Memorandumu o soglasju in sporazumu o donaciji, morajo obsegati posebne cilje, za katere si je treba prizadevati na naslednjih področjih: povečanje preglednosti in stabilnosti javnih financ; uporaba makroekonomskih in proračunskih prednosti na osnovi zadovoljivega izvajanja gospodarskega programa, ki se s podporo Mednarodnega denarnega sklada izvaja v okviru strateškega dokumenta za spodbujanje gospodarske rasti in zmanjševanje revščine ter reform, opredeljenih v akcijskem načrtu evropske politike sosedstva med EU in Moldavijo; in popolna skladnost z mednarodnimi demokratičnimi standardi in standardi na področju človekovih pravic, vključno s spoštovanjem manjšin, ter s temeljnimi načeli pravne države. Resničen napredek pri doseganju teh ciljev je osnova za izplačilo delnih zneskov te pomoči. |

Sprememba 9

Člen 1, odstavek 1

1. Skupnost da na voljo Moldaviji makrofinančno pomoč v obliki donacij v največjem skupnem znesku 45 milijonov EUR, ki bodo podprle plačilne bilance Moldavije in s tem olajšale izvajanje vladnega gospodarskega programa. | 1. Skupnost da na voljo Moldaviji izredno makrofinančno pomoč v obliki donacij v največjem skupnem znesku 45 milijonov EUR, ki bodo podprle plačilne bilance Moldavije zaradi znatnega poslabšanja njenih trgovinskih in plačilnih bilanc in s tem olajšale izvajanje vladnega gospodarskega programa. |

Sprememba 10

Člen 1, odstavek 2

2. S to finančno pomočjo Skupnosti upravlja Komisija v posvetovanju z Ekonomsko-finančnim odborom na način, ki je skladen s sporazumi ali dogovori, doseženimi med Mednarodnim denarnim skladom in Moldavijo. | 2. S to finančno pomočjo Skupnosti upravlja Komisija v posvetovanju z Ekonomsko-finančnim odborom na način, ki je skladen s sporazumi ali dogovori, doseženimi med Mednarodnim denarnim skladom in Moldavijo. Komisija Evropski parlament redno obvešča o postopkih Ekonomsko-finančnega odbora in mu zagotavlja ustrezne dokumente. |

Sprememba 11

Člen 1, odstavek 3

3. Finančna pomoč Skupnosti se da na voljo v obdobju dveh let, z začetkom na prvi dan po začetku veljavnosti tega sklepa. Vendar pa se Komisija lahko odloči, če okoliščine tako narekujejo in po posvetovanju z Ekonomsko-finančnim odborom, da to obdobje podaljša za največ eno leto. | 3. Finančna pomoč Skupnosti se da na voljo v obdobju dveh let, z začetkom na prvi dan po začetku veljavnosti tega sklepa. |

Sprememba 12

Člen 2, odstavek 1

1. Komisija je pooblaščena, da se po posvetovanju z Ekonomsko-finančnim odborom z moldavijskimi oblastmi dogovori o gospodarski politiki in finančnih pogojih, na podlagi kateri se zagotavlja pomoč in ki se opredelijo v Memorandumu o soglasju in sporazumu o donaciji. Ti pogoji bodo skladni s sporazumi ali dogovori, navedenimi v členu 1(2). | 1. Komisija je pooblaščena, da se po posvetovanju z Ekonomsko-finančnim odborom in Evropskim parlamentom z moldavijskimi oblastmi dogovori o gospodarski politiki in finančnih pogojih, na podlagi kateri se zagotavlja pomoč in ki se opredelijo v Memorandumu o soglasju in sporazumu o donaciji. Ti pogoji bodo skladni s sporazumi ali dogovori, navedenimi v členu 1(2). Memorandum o soglasju in sporazum o donaciji se nemudoma predložita Svetu in Evropskemu parlamentu. Ti pogoji vključujejo posebne cilje na naslednjih področjih: povečanje preglednosti in stabilnosti javnih financ; uporaba makroekonomskih in proračunskih prednosti na podlagi zadovoljivega izvajanja gospodarskega programa, ki se s podporo Mednarodnega denarnega sklada izvaja v okviru strateškega dokumenta za spodbujanje gospodarske rasti in zmanjševanje revščine ter reform, opredeljenih v akcijskem načrtu evropske politike sosedstva med EU in Moldavijo. in popolna skladnost z mednarodnimi demokratičnimi standardi in standardi na področju človekovih pravic, vključno s spoštovanjem manjšin, ter s temeljnimi načeli pravne države. Resničen napredek pri doseganju teh ciljev je osnova za izplačilo delnih zneskov te pomoči. Pogoji za makrofinančno pomoč EU se zaradi večje preglednosti in odgovornosti objavijo. |

Sprememba 13

Člen 3, odstavek 3

3. Drugi obrok in morebitni preostali obroki se sprostijo na podlagi zadovoljivega izvajanja gospodarskega programa, ki se izvaja s podporo MDS, v okviru programa pomoči za zmanjševanje revščine in spodbujanje gospodarske rasti ter Akcijskega načrta evropske politike sosedstva med EU in Moldavijo in na podlagi morebitnih drugih ukrepov, dogovorjenih s Komisijo, kakor je določeno v členu 2(1), vendar najprej eno četrtletje po sprostitvi predhodnega obroka. | 3. Drugi obrok in morebitni preostali obroki se sprostijo na podlagi zadovoljivega izvajanja gospodarskega programa, ki se izvaja s podporo MDS, v okviru programa pomoči za zmanjševanje revščine in spodbujanje gospodarske rasti ter Akcijskega načrta evropske politike sosedstva med EU in Moldavijo in na podlagi morebitnih drugih ukrepov, dogovorjenih s Komisijo, kakor je določeno v členu 2(1), zlasti zadovoljivega napredka pri izpolnjevanju ciljev, določenih v Memorandumu o soglasju, predvidenem v členu 2(1), vendar najprej eno četrtletje po sprostitvi predhodnega obroka. |

Sprememba 14

Člen 3, odstavek 4

4. Sredstva se izplačajo Narodni banki Moldavije. Končni prejemnik sredstev bo Ministrstvo za finance Moldavije. | 4. Sredstva se izplačajo Narodni banki Moldavije in vpišejo pod postavko "Izredna finančna pomoč Evropske unije". Končni prejemnik sredstev bo Ministrstvo za finance Moldavije. |

Sprememba 15

Člen 4

Zagotavljanje pomoči poteka v skladu z določbami finančne uredbe, ki urejajo splošni proračun Evropskih skupnosti, in zadevnimi izvedbenimi pravili. Zlasti Memorandum o soglasju in sporazum o donaciji, ki ga potrdijo moldavijski organi, določita Moldaviji ustrezne ukrepe za preprečevanje goljufij, korupcije in drugih morebitnih nepravilnosti v zvezi s to pomočjo. Določil bo tudi nadzorne mehanizme Komisije, v katere spada tudi Evropski urad za boj proti goljufijam (OLAF), vključno s pravico do pregledov in inšpekcij na kraju samem, po potrebi pa bo določil tudi revizije, ki jih Računsko sodišče podobno opravi na kraju samem. | Zagotavljanje pomoči poteka v skladu z določbami finančne uredbe, ki urejajo splošni proračun Evropskih skupnosti, in zadevnimi izvedbenimi pravili. Zlasti v Memorandumu o soglasju in sporazumu o donaciji, ki ju potrdijo moldavijski organi, se določijo posebni ukrepi, ki jih mora Moldavija izvajati zaradi preprečevanja goljufij, korupcije in drugih morebitnih nepravilnosti v zvezi s to pomočjo. V zagotovitev večje preglednosti pri upravljanju s sredstvi in njihovemu izplačevanju se pri tem predvidi tudi nadzor, ki ga izvaja Komisija, vštevši z Evropskim uradom za boj proti goljufijam (OLAF), vključno s pravico do pregledov in inšpekcij na kraju samem, po potrebi pa določijo tudi revizije, ki jih Računsko sodišče podobno opravi na kraju samem. |

Sprememba 16

Člen 5

Vsako leto do 31. avgusta Komisija Evropskemu parlamentu in Svetu predloži poročilo, ki vsebuje vrednotenje izvajanja tega sklepa v predhodnem letu. | Vsako leto do 31. avgusta Komisija pristojnim odborom Evropskega parlamenta in Svetu predloži poročilo, ki vsebuje vrednotenje izvajanja tega sklepa v predhodnem letu. V poročilu je opredeljena povezava med cilji iz člena 2(1), trenutnim gospodarskim in fiskalnim položajem Moldavije ter odločitvijo Komisije, da sprosti obroke finančne pomoči. |

Sprememba 17

Člen 5 a (novo)

| Člen 5a Komisija najkasneje dve leti po izteku obdobja zagotavljanja pomoči, predvidene v tem sklepu, predloži Evropskemu parlamentu in Svetu poročilo o njeni naknadni oceni. |

[1] Še ni objavljeno v Uradnem listu.

--------------------------------------------------